Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 970

4. Felkészülés a felnőtt létre – Állampolgári ismeretek Szakiskolai előkészítés 9. Cél: Bővíteni azokat az ismereteket és biztosítani azokat a gyakorlatokat, melyek a társadalomba történő beilleszkedést segítik. Tanult képességeinek függvényében felkészülni a felnőtt életre. Reális elképzeléseket, vágyakat kialakítani a jövőt illetően, és ezekhez biztosítani a megfelelő tudást, gyakorlati kompetenciát. Feladat: A megadott témakörökben egyéni haladás biztosítása. Minél több látogatás szervezése szolgáltató- és közintézményekbe. Segítő szervezetek meglátogatása. Helyzetgyakorlatokban, szituációs játékokban, a viselkedéskultúra és önismeret megtanítása, kialakítása. Elvárt teljesítmény: Ismerje és tanulja meg a fontosabb személyi adatokat. Kulturált közlekedés és viselkedés. Vásárláskor legalább hasznos közreműködés. Reális elképzelés jövőbeni életéről, lehetőségeiről. Tudjon segítséget kérni. Találjon elfoglaltságot magának, és ne unatkozzon. Ismerje és készüljön az ünnepekre. Vegye ki részét a környezetében előforduló munkában. Értékelés: Tanév végén érdemjeggyel, félévente szöveges tájékoztatással, évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes